Komission kertomus Euroopan parlamentille ja neuvostolle EMOTR:n tukiosaston menojen kehityksestä - Varojärjestelmä nrot 11/2004 ja 12/2004 /* SEK/2005/0383 lopull. */





[pic] | EUROOPAN YHTEISÖJEN KOMISSIO | Bryssel, 16.03.2005 SEK(2005) 383 lopullinen KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä Varojärjestelmä nrot 11/2004 ja 12/2004 SISÄLLYSLUETTELO 1. LISÄTALOUSARVIO NRO 10/2004 3 2. MÄÄRÄRAHOJEN ALUSTAVA KÄYTTÖ 3 3. KUVAUS VUODEN 2004 TALOUSARVION TOTEUTUMISESTA 3 4. PÄÄTELMÄT 6 LISÄTALOUSARVIO NRO 10/2004 Maatalousmarkkinoiden suotuisa kehitys vuonna 2003/2004 johti EMOTR:n tukiosaston vuoden 2004 alustavien talousarviomäärärahojen merkittävään alikäyttöön. Rakennerahastojen kasvaneiden maksumäärärahatarpeiden vuoksi komissio ehdotti EMOTR:n tukiosaston määrärahojen vähentämistä lisätalousarviossa nro 10/2004, jonka Euroopan parlamentti hyväksyi 2. joulukuuta 2004. Määrärahojen vähentäminen koski ainoastaan rahoitusnäkymien alaotsakkeeseen 1a kuuluvia ohjelmia, ja vähennyksen määrä oli 1,7 miljoonaa euroa. Näin ollen talousarvion kokonaismäärärahoja vähennettiin 46 781,4 miljoonasta eurosta 45 081,4 miljoonaan euroon. Liitteenä olevan taulukon sarakkeissa a, b ja c esitetään talousarvion momentit, joiden alustavia määrärahoja vähennettiin, vähennyksen määrä sekä vähennyksen jälkeen käytettävissä olevien määrärahojen määrä. Momentista 05 01 04 01 siirrettiin lisäksi 0,5 miljoonaa euroa ympäristöasioiden pääosastolle ympäristöindikaattoreita koskevaa tutkimusta varten. Siitä johtuen vuodeksi 2004 käytettävissä olleiden määrärahojen suuruus oli 45 080,9 miljoonaa euroa. MÄÄRÄRAHOJEN ALUSTAVA KÄYTTÖ Määrärahojen täytäntöönpano rahoitusnäkymien otsakkeen 1 osalta oli varainhoitovuonna 2004 44 719,3 miljoonaa euroa, toisin sanoen 99,2 prosenttia määrärahoista. Määrä on nettosumma, josta on vähennetty negatiiviset menot EMOTR:n tukiosaston tilien tarkastamiseen ja hyväksymiseen liittyvien rahoitusoikaisujen ja varainhoitovuoden 2004 aikana vahvistettujen ennakkomaksujen keskeyttämisen ja alentamisen perusteella. Liitteenä olevassa taulukossa esitetään EMOTR:n tukiosaston vuotta 2004 koskevan talousarvion tarkempi toteutuminen momenteittain. Siitä käy ilmi, että määrärahojen alikäyttö oli yhteensä noin –361,5 miljoonaa euroa, ja se jakautui seuraavasti: - alaotsakkeessa 1a sen määrä on –246,3 miljoonaa euroa, ja - alaotsakkeessa 1b –115,2 miljoonaa euroa. Komissio ehdotti joulukuussa 2004 budjettivallan käyttäjälle 139,7 miljoonan euron määrärahasiirtoa momenttiin 17 04 03 (eläinlääkintäalan hätärahasto) yhteisön rahoitusosuutta varten pääasiassa Yhdistyneessä kuningaskunnassa esiintynyttä suu- ja sorkkatautia sekä Alankomaissa esiintynyttä lintuinfluenssaa koskevien maksujen kattamiseksi. KUVAUS VUODEN 2004 TALOUSARVION TOTEUTUMISESTA Talousarvion toteutumiseen vaikuttavat ensisijaisesti seuraavat tekijät: Valuuttoihin vaikuttavat tekijät Dollarin pariteetti euroon nähden Edellä mainituissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2004 maatalousbudjetin oikaisukirjelmää laadittaessa perustana oli vuoden 2003 heinä-syyskuun keskimääräinen dollarin pariteetti eli 1 € = 1,12 $. Dollarin keskikurssi 1. elokuuta 2003 – 31. heinäkuuta 2004 oli 1 € = 1,20 $ eli noin 7 prosenttia vuoden 2004 talousarvion laatimisessa käytettyä kurssia korkeammalla. Alaotsake 1a – Markkinoihin vaikuttavat tekijät Alaotsakkeen 1a osalta talousarvion määrärahoissa oli alikäyttöä kaikissa talousarvion luvuissa lukuun ottamatta lukua 05 07 (maatalousmenojen valvonta) ja 17 04 (elintarvikkeiden turvallisuus, eläinten terveys, eläinten hyvinvointi ja kasvinsuojelu), joissa on määrärahojen ylikäyttöä. Alikäyttö keskittyi kuitenkin seuraaviin lukuihin: - kasvituotteet: alikäyttö oli –160,5 miljoonaa euroa, ja se koski pääasiassa sokeria, hedelmiä ja vihanneksia sekä viiniä; - eläintuotteet: alikäyttö oli –137,1 miljoonaa euroa, ja se koski pääasiassa maitoa ja naudanlihaa. Seuraavia aloja koskevat selvitykset ovat tarpeen: Momentti 05 02 05: Sokeri | Alikäyttö: –30 milj. euroa (lopulliset määrärahat) Alikäyttö: –295 milj. euroa (alkuperäiset määrärahat | (menot: 1 416 milj. euroa) (lopulliset määrärahat: 1 446 milj. euroa) (alkuperäiset määrärahat: 1 711 milj. euroa) | Tämä alikäyttö johtui ensisijaisesti talousarvioon verrattuna ennakoitua pienemmistä sokerin vientimääristä ja niiden vuoksi pienemmistä vientitukimaksuista. Momentti 05 02 08: Hedelmät ja vihannekset | Alikäyttö: –40 milj. euroa | (menot: 1 577 milj. euroa) (lopulliset määrärahat: 1 617 milj. euroa) (alkuperäiset määrärahat: 1 617 milj. euroa) | Alikäyttö johtui pienemmistä tukimaksuista, jotka puolestaan johtuivat hedelmien ja vihannesten pienemmistä markkinoilta poistetuista määristä sekä banaanien hintojen noususta ja siitä johtuvasta tukitason pienenemisestä kyseisten alojen suotuisien markkinaolosuhteiden vuoksi. Momentti 05 02 09: Viini | Alikäyttö: –30 milj. euroa (lopulliset määrärahat) Alikäyttö: –123 milj. euroa (alkuperäiset määrärahat | (menot: 1 092 milj. euroa) (lopulliset määrärahat: 1 122 milj. euroa) (alkuperäiset määrärahat: 1 215 milj. euroa) | Tämä alikäyttö johtui pääasiassa siitä, että erityinen tislaus ei ollut tarpeen markkinointivuonna 2003/2004, ja sen vuoksi tässä ohjelmassa ei ollut maksuja, sillä interventioon ostetun alkoholin määrät olivat pienempiä kuin vuoden 2004 talousarviota laadittaessa käytetyt määrät. Sen vuoksi poistokulut olivat pienempiä. Momentti 05 03 01: Maito ja maitotuotteet | Alikäyttö: –101 milj. euroa (lopulliset määrärahat) Alikäyttö: –694 milj. euroa (alkuperäiset määrärahat | (menot: 2 265 milj. euroa) (lopulliset määrärahat: 2 366 milj. euroa) (alkuperäiset määrärahat: 2 959 milj. euroa) | Alikäyttö johtui maitotuotteiden pienemmistä vientitukimaksuista ja muista tuista, mikä taas johtui ensisijaisesti suotuisista olosuhteista ja hinnoista niin yhteisön sisäisillä kuin sen ulkopuolisilla maitoalan markkinoilla. Sen vuoksi rasvattoman maidon ja voin vientitukien taso ja eräät sisäiset tuet vahvistettiin talousarviota laadittaessa käytettyä tasoa alhaisemmiksi. Momentti 05 03 02: Naudanliha | Alikäyttö: –40 milj. euroa (lopulliset määrärahat) Alikäyttö: –278 milj. euroa (alkuperäiset määrärahat | (menot: 7 776 milj. euroa) (lopulliset määrärahat: 7 816 milj. euroa) (alkuperäiset määrärahat: 8 054 milj. euroa) | Alikäyttö johtui pääasiassa pienemmistä vientitukimaksuista, koska naudanlihaa vietiin vähemmän kuin vuoden 2004 talousarviota laadittaessa arvioitiin. Lisäksi vuoden 2004 talousarvioon sisältyi määrärahoja, joista oli tarkoitus korvata jäsenvaltioille niiden rahoitusosuuksia Euroopan yhteisöjen tuomioistuimen asiassa C-239/01 antamasta tuomiosta seuraavan erityisen ostojärjestelmän menoista. Näitä määrärahoja ei käytetty, koska jäsenvaltiot ilmoittivat useimmissa tapauksissa korvattavat määrät välittömästi ja saivat korvaukset jo edellisen varainhoitovuoden loppuun mennessä. Alaotsake 1b Momentti 05 04 01: Maaseudun kehittäminen EU-15:ssä | Alikäyttö: –95 milj. euroa | (menot: 4 708 milj. euroa) (määrärahat: 4 803 milj. euroa) | Alikäyttö johtui EU-15:n jäsenvaltioiden eräiden maaseudun kehittämisohjelmien määrärahojen alikäytöstä. Näitä ohjelmia olivat maatilainvestoinnit, metsätalous sekä maaseudun sopeuttamisen ja kehittämisen edistäminen. Momentti 05 04 04: Siirtymäkauden tukiväline uusien jäsenvaltioiden maaseudun kehittämistoiminnan rahoittamiseksi (EU-10) | Maksusitoumusmäärärahat: 1 733 milj. euroa Määrä, josta on tehty maksusitoumus: 1 733 milj. euroa Maksumäärärahat: 645 milj. euroa Maksettu määrä: 629 milj. euroa | Kyseinen momentti koskee siirtymäkauden tukivälinettä uusien jäsenvaltioiden maaseudun kehittämistoiminnan rahoittamiseksi EMOTR:n tukiosastosta. Tämä EMOTR:n tukiosastosta rahoitettava väline pannaan täytäntöön jaksotettujen määrärahojen avulla. Tätä periaatetta noudattamalla euroina tapahtuvien maksusitoumusten ja niiden maksattamisen välillä on enemmän aikaa kuin tukiosaston sääntöjen mukaan. Vuoden 2004 sitoumukset tehtiin automaattisesti kunkin asianomaisen jäsenvaltion maaseudun kehittämisohjelmille myönnettävää rahoitusosuutta koskevan komission päätöksen perusteella. Vuoden 2004 talousarviossa kaikista tälle välineelle varatuista sitoumuksista tehtiin maksusitoumus. Sidottujen määrien maksut on suoritettava kahden vuoden kuluessa maksusitoumuksesta. Kyseisen ajanjakson jälkeen ne sidotut määrät, joille ei ole maksuhakemusta, peruuntuvat automaattisesti. Varainhoitovuoden 2004 kuluessa tämän välineen maksut, jotka koostuivat pääasiassa ennakkomaksuista uusille jäsenvaltioille, olivat noin 629 miljoonaa euroa. PÄÄTELMÄT Määrärahojen täytäntöönpano varainhoitovuonna 2004 (jäsenvaltioiden menot 16. lokakuuta 2003 – 15. lokakuuta 2004) oli 44 719,3 miljoonaa euroa eli 99,2 prosenttia käytettävissä olevista määrärahoista. Talousarviomäärärahojen alikäytön suuruudeksi arvioitiin yhteensä noin –361,5 miljoonaa euroa. Alaotsakkeen 1a alikäyttö on –246,3 miljoonaa euroa (0,6 % lopullisista talousarviomäärärahoista), ja se johtuu pääasiassa sokeri-, hedelmä- ja vihannes-, viini-, maito- sekä naudanliha-alasta. Alaotsakkeessa 1b maaseudun kehittämisohjelmien alikäyttö on –115,2 miljoonaa euroa (1,8 % talousarviomäärärahoista), ja se johtuu pääasiassa maatilainvestointeihin, metsätalouteen sekä maaseudun sopeuttamisen ja kehittämisen edistämiseen liittyvistä ohjelmista. LIITE [pic]